Document ID: /roh_data/filtered/fineweb-2-filterrobots_roh.jsonl.gz/4495

La AfD ch'è vegnida surtut gronda cun parolas cunter fugitivs ed esters vegn a seser per l'emprima giada en il Bundestag da la Germania.
Cun quasi 13% da las vuschs fa ella quest pass clermamain e daventa gist la terz ferma partida en il Bundestag.En tut vegnan a seser per l'AfD dapli che 90 deputadas e deputads en il parlament e radund 500 collavuraturs vegnan a sustegnair la partida a Berlin.
Manar l'opposiziun
Il pli probabel na vegn la AfD betg a manar l'opposiziun. Sulet sche quai vegniss puspè tar ina coaliziun gronda tranter CDU e SPD, quai che la SPD ha gie exclus e quai che nagin spetga, lura fiss la AfD manadra da l’opposiziun. Alura avess ella adina l’emprim pled suenter la regenza ed il dretg da metter plirs presidents da cumissiuns.
Nagina cunfinaziun envers neo-nazis
La partida da l’extrema dretga n’è per gronda part betg sa distenziada envers il naziunalsocialissem. Betg tut ils represchentants da la AfD valan sco extrems da la dretga ma il spectrum da la partida tanscha a la dretga senza auter fin ils neo-nazis.
RR actualitad 08:00